|  |
| --- |
| **คู่มือสำหรับประชาชน** |

|  |  |
| --- | --- |
| **งานที่ให้บริการ** | ห้องสมุดเสริมปัญญา องค์การบริหารส่วนจังหวัดสระบุรี |
| **หน่วยงานที่รับผิดชอบ** | กองการศึกษา ศาสนาและวัฒนธรรมองค์การบริหารส่วนจังหวัดสระบุรี |

|  |
| --- |
| **ขอบเขตการให้บริการ** |

**สถานที่ ช่องทางการให้บริการ**

**ระยะเวลาเปิดให้บริการ**

ห้องสมุดเสริมปัญญา องค์การบริหารส่วนจังหวัดสระบุรี วันจันทร์ ถึง วันศุกร์

โทรศัพท์ : 036-211852 ต่อ 105 (ยกเว้นวันหยุดที่ทางราชการกำหนด)

องค์การบริหารส่วนจังหวัดสระบุรี ตั้งแต่เวลา 08.30 – 12.00 น

โทรศัพท์ 036-211852 ต่อ 203 และ 13.00 -1600 น.

|  |
| --- |
| **หลักเกณฑ์ วิธีการ และเงื่อนไขในการยื่นคำขอ** |

องค์การบริหารส่วนจังหวัดสระบุรี ได้จัดทำห้องสมุดเสริมปัญญา เป็นศูนย์รวมทางการเรียนรู้มีการจัดพื้นที่สร้างสรรค์ให้เด็ก เยาวชนและประชาชนชาวสระบุรี ได้เข้ามาศึกษาค้นคว้าหาความรู้ และใช้เวลาว่างให้เป็นประโยชน์ มุ่งหวังให้เกิดนิสัยรักการอ่าน โดยจัดห้องสมุด ใน 3 รูปแบบ คือ ห้องสมุดหนังสือ ห้องสมุดอิเลคทรอนิกส์ ห้องมัลติมีเดีย โดยเปิดให้บริการตั้งแต่วันที่ 31 มกราคม 2552 ห้องสมุดมีพื้นที่ไม่น้อยกว่า 120 ตร.ม แบ่งเป็นสัดส่วน พร้อมที่จะให้บริการ และอำนวยความสะดวกสบายในการใช้บริการ บรรยากาศ ผ่อนคลาย เย็นสบายด้วยระบบปรับอากาศในอุณหภูมิที่เหมาะสม

|  |
| --- |
| **ชั้นตอนและระยะเวลาการให้บริการ** |

**ขั้นตอน**

**หน่วยงานผู้รับผิดชอบ**

**ขั้นตอน การให้บริการรับสมัครสมาชิก** กองการศึกษา ศาสนาและวัฒนธรรม

1. บันทึกข้อมูลประวัติส่วนตัวลงในใบสมัครสมาชิก

2. เจ้าหน้าที่บันทึกข้อมูลสมาชิกลงในระบบฐานข้อมูล

3. เจ้าหน้าที่สแกนลายนิ้วมือผู้สมัครสมาชิก

4. เจ้าหน้าที่ถ่ายรูปผู้สมัครสมาชิก

 (ระยะเวลาไม่เกิน 5 นาที)

**บริการยืม-คืน หนังสือ/วารสาร/สื่อสารสนเทศ** กองการศึกษา ศาสนาและวัฒนธรรม

1. สแกนลายนิ้วมือ เพื่อทำการยืมหนังสือ/วารสาร/

 สื่อสารสนเทศ

2. สแกนลาย หนังสือ/วารสาร/สื่อสารสนเทศที่ต้องการยืม

 (ระยะเวลาไม่เกิน 2 นาที)

**บริการใช้ห้องสมุดอิเลคทรอนิกส์ (คอมพิวเตอร์)** กองการศึกษา ศาสนาและวัฒนธรรม1. ลงทะเบียนการเข้าใช้คอมพิวเตอร์ประจำวัน

2. รับบัตรหมายเลขเครื่องคอมพิวเตอร์

3. กำหนดระยะเวลาการเข้าใช้คอมพิวเตอร์

 (ระยะเวลาไม่เกิน 1 นาที)

**บริการใช้ห้องมัลติมีเดีย** กองการศึกษา ศาสนาและวัฒนธรรม

1. ลงทะเบียนการเข้าใช้ห้องมัลติมีเดียประจำวัน

2. เจ้าหน้าที่ให้คำแนะนำระเบียบวิธีปฏิบัติ

 การใช้ห้องมัลติมีเดีย

 (ระยะเวลาไม่เกิน 1 นาที)

|  |
| --- |
| **รายการเอกสารหลักฐานประกอบ** |

**วิธีการสมัครเป็นสมัครสมาชิก**

นักเรียน นักศึกษา เยาวชน และประชาชนชาวสระบุรี ที่สนใจ มีสิทธิสมัครเป็นสมาชิกห้องสมุดเสริมปัญญา องค์การบริหารส่วนจังหวัดสระบุรี ด้วยการมาแสดงความจำนง พร้อมรูปถ่ายขนาด 2 นิ้ว จำนวน 1 รูป และสำเนาบัตรประจำตัวประชาชน/สำเนาบัตรข้าราชการ หรือสำเนาใบอนุญาตขับขี่อย่างใดอย่างหนึ่งจำนวน 1 ฉบับ เพื่อใช้เป็นข้อมูลพื้นฐาน พร้อมทั้งบันทึกลายนิ้วมือด้วยระบบอิเลคทรอนิกส์ต่อไป

**ระเบียบการยืม-คืนหนังสือ**

1. หนังสือธรรมดา ยืมได้คราวละไม่เกิน 2 เล่ม ระยะเวลาไม่เกิน 3 วัน กรณีส่งคืนเกินกำหนดจะถูกปรับเล่มละ 5 บาท/วัน

2. หนังสืออ้างอิง ให้บริการค้นคว้า/สืบค้น เฉพาะในห้องสมุดเสริมปัญญา (งดให้ยืม)

3.วารสาร รายสัปดาห์/รายปักษ์ และรายเดือน (ยกเว้นฉบับปัจจุบันงดยืม) ยืมได้คราวละไม่เกิน 2 เล่ม ระยะเวลาไม่เกิน 3 วัน กรณีส่งคืนเกินกำหนดจะถูกปรับเล่มละ 3 บาท / วัน

4. สื่อวีดิทัศน์ (VCD/DVD/SVCD/CD-R/MP3) ยืมได้คราวละไม่เกิน 3 แผ่น ระยะเวลาไม่เกิน 3 วัน กรณีส่งคืนเกินกำหนดจะถูกปรับแผ่นละ 5 บาท / วัน

 ***หมายเหตุ*** กรณีเกิดการสูญหาย จะต้องชดใช้หรือจัดหาทดแทนสิ่งที่สูญหาย

|  |
| --- |
| **ค่าธรรมเนียม** |

ไม่เสียค่าธรรมเนียมในการสมัครเป็นสมาชิกห้องสมุด

|  |
| --- |
| **ระเบียบปฏิบัติการใช้เครื่องคอมพิวเตอร์** |

1. ก่อนใช้บริการคอมพิวเตอร์กรุณาลงชื่อเข้าใช้ทุกครั้ง

2. นำหมายเลขบัตรใช้งานคอมพิวเตอร์ให้ตรงกับเครื่องที่ใช้บริการ

3. ห้ามนำอุปกรณ์ต่อพวงทุกชนิดมาใช้ก่อนได้รับอนุญาตจากเจ้าหน้าที่

4. ห้ามนำเครื่องดื่มและของขบเคี้ยวมารับประทานขณะใช้คอมพิวเตอร์

5. หากพบสิ่งที่ชำรุดเสียหาย/เครื่องคอมพิวเตอร์มีปัญหากรุณาแจ้งเจ้าหน้าที่

6. ห้ามเคลื่อนย้ายอุปกรณ์คอมพิวเตอร์ทุกชนิด

7. นั่งเครื่องละไม่เกิน 2 คน

8. ให้ใช้บริการคอมพิวเตอร์ได้คนละไม่เกิน 2 ชั่วโมง

9. ห้ามขีดเขียนข้อความหรือสัญลักษณ์ใด ๆ ลงบนตะและบนเครื่องคอมพิวเตอร์

10. ปิดเครื่องคอมพิวเตอร์ทุกครั้งและเก็บเก้าอี้ให้เรียบร้อย

11. ให้นำบัตรมาคืนเมื่อเลิกใช้งาน

|  |
| --- |
| **ข้อตกลงในการเข้าใช้ห้องมัลติมีเดีย** |

1. ลงชื่อใช้บริการและแจ้งเรื่องที่ต้องการจะชมก่อนทุกครั้ง

2. ห้ามนำเครื่องดื่มและของขบเคี้ยวทุกชนิด (น้ำ ขนม ลูกอม ฯลฯ) เข้าไปรับประทานภายในห้อง

3. ห้ามกระโดดเล่นบนโซฟา หรือส่งเสียงดังรบกวนผู้อื่น

4. ห้ามปรับระดับโซฟา หรือส่งเสียงดังรบกวนผู้อื่น

5. ห้ามเล่นเครื่องปรับอากาศ (แอร์) หรือปรับเปลี่ยนอุณหภูมิ

6. เมื่อเลิกใช้งานแล้ว ทุกครั้งปิดเครื่องเล่น CD/แอร์ ให้เรียบร้อย

|  |
| --- |
| **ข้อพึงปฏิบัติในการใช้ห้องสมุด** |

1. กรุณาถอดรองเท้าไว้ที่ชั้นวางรองเท้าทุกครั้งก่อนเข้าห้องสมุด

2. วางกระเป๋าและสิ่งของอื่น ๆ ไว้ที่ชั้นวางของก่อน

3. ไม่ส่งเสียงดังขณะใช้ห้องสมุด

4. ไม่นำอาหารและเครื่องดื่ม หรือสิ่งของขบเคี้ยวเข้าไปรับประทาน

5. ห้ามสูบบุหรี่ ขณะอยู่ในห้องสมุด

6. ก่อนออกจากห้องสมุด ต้องให้เจ้าหน้าที่ตรวจหนังสือ ณ จุดตรวจเสมอ

7. ผู้ใช้ห้องสมุดพึงรักษามารยาทโดยเคร่งครัด

8. ผู้ใดฝ่าฝืนระเบียบข้อบังคับ จะถูกปรับหรือตัดสิทธิ์ในการใช้ห้องสมุด

|  |
| --- |
| **การรับเรื่องร้องเรียน**  |

 ถ้าการให้บริการไม่เป็นไปตามข้อตกลงที่ระบุไว้ข้างต้น สามารถติดต่อเพื่อร้องเรียนได้ที่กองการศึกษา ศาสนาและวัฒนธรรม องค์การบริหารส่วนจังหวัดสระบุรี โทรศัพท์ 036-211852 ต่อ 203 หรือ www.saraburipao.com

การกรอกใบสมัครสมาชิกห้องสมุด

